stanford-oval/wikipedia huggingface dataset:
สภาการพิพิธภัณฑ์ระหว่างชาติ

องค์กรของพิพิธภัณฑ์และผู้เชี่ยวชาญพิพิธภัณฑ์ที่ก่อตั้งในปี ค.ศ. 1946
| --- | --- |
International Council of Museums (ICOM)

ก่อตั้ง: 1946; 78 ปีที่แล้ว (1946)
ประเภท: องค์การนอกภาครัฐ
วัตถุประสงค์: อนุรักษ์ สืบสาน และสื่อสารกับสังคมเกี่ยวกับมรดกทางธรรมชาติและมรดกทางวัฒนธรรมของโลก
ที่ตั้ง: กรุงปารีส ประเทศฝรั่งเศส
พิกัด: 48°50′44″N 2°18′23″E﻿ / ﻿48.8455°N 2.3063°E﻿ / 48.8455; 2.3063
เว็บไซต์: icom.museum
สภาการพิพิธภัณฑ์ระหว่างชาติ (อังกฤษ: The International Council of Museums; ICOM) เป็นองค์กรนอกภาครัฐที่อุทิศให้กับพิพิธภัณฑ์ โดยคงความสัมพันธ์อย่างเป็นทางการกับยูเนสโก และมีสถานะเป็นที่ปรึกษาของคณะมนตรีเศรษฐกิจและสังคมแห่งสหประชาชาติ ก่อตั้งขึ้นในปี ค.ศ. 1946 และยังเป็นพันธมิตรกับหน่วยงานต่าง ๆ เช่น องค์การทรัพย์สินทางปัญญาแห่งโลก องค์การตำรวจอาชญากรรมระหว่างประเทศ และองค์การศุลกากรโลก เพื่อดำเนินภารกิจบริการสาธารณะระหว่างประเทศ ซึ่งรวมถึงการต่อสู้กับการลักลอบขนสินค้าทางวัฒนธรรม และส่งเสริมการจัดการความเสี่ยงและการเตรียมพร้อมในกรณีฉุกเฉินเพื่อปกป้องมรดกทางวัฒนธรรมของโลกในกรณีที่เกิดภัยพิบัติทางธรรมชาติหรือที่มนุษย์สร้างขึ้น สมาชิกของสภาการพิพิธภัณฑ์ระหว่างชาติจะได้รับบัตรสมาชิกภาพของสภาซึ่งให้สิทธิ์เข้าพิพิธภัณฑ์ฟรีหรือเข้าพิพิธภัณฑ์หลายแห่งทั่วโลกได้ในราคาพิเศษ
แหล่งข้อมูลอื่น

ICOM website
UNESCO's Website
ICOM-CC
ICAMT
The Metropolitan Museum of Art records regarding International Council of Museums, 1951–1965 from The Metropolitan Museum of Art Archives, New York.
หมู่ทะเลสาบโคกโย

| หมู่ทะเลสาบโคกโย |
| --- | --- |
ทะเลสาบโคกโย
หมู่ทะเลสาบโคกโย
ที่ตั้ง: อำเภอโสลุขุมพุ
พิกัด: 27°58′49″N 86°40′07″E﻿ / ﻿27.98028°N 86.66861°E﻿ / 27.98028; 86.66861
ประเทศในลุ่มน้ำ: เนปาล

พื้นที่พื้นน้ำ: 196.2 ha (485 เอเคอร์)
ความสูงของพื้นที่: 4,700–5,000 m (15,400–16,400 ft)

 พื้นที่ชุ่มน้ำแรมซาร์
ชื่อที่ขึ้นทะเบียน: Gokyo and associated lakes
ขึ้นเมื่อ: 13 กันยายน 2007
เลขอ้างอิง: 1692
 
 
หมู่ทะเลสาบโคกโย (เนปาล: गोक्यो; Gokyo Lakes) เป็นหมู่ทะเลสาบไร้สารอาหารในอุทยานแห่งชาติสาครมาตา ประเทศเนปาล ตั้งอยู่ที่ความสูง 4,700–5,000 m (15,400–16,400 ft) จากระดับน้ำทะเล ตั้งชื่อตามยอดเขาโคกโยรี ประกอบด้วยทะเลสาบหลักหกทะเลสาบโดยถือเป็นระบบทะเลสาบน้ำจืดที่อยู่สูงที่สุดในโลก ในหกทะเลสาบมีทะเลสาบโฐนักที่มีขนาดใหญ่ที่สุด ในเดือนกันยายน 2007 โคกโยทั้งทะเลสาบและพื้นที่ชุ่มน้ำขนาดรวม 7,770 ha (30.0 sq mi) ได้รับการขึ้นทะเบียนเป็นพื้นที่แรมซาร์
หมู่ทะเลสาบโคกโยตั้งอยู่ในเขตคณะกรรมการพัมนาหมู่บ้านขุมชุง อำเภอโสลุมขุมพุ เชตสาครมาตา บนชายฝั่งตะวันออกเป็นที่ตั้งของหมู่บ้านโคกโย ระบบทะเลสาบโคกโยมีทะเลสาบอยู่ในระบบรวม 19 ทะเลสาบ รวมพื้นที่ 196.2 ha (485 เอเคอร์) และมีความสูงระหว่าง 4,600 และ 5,100 m (15,100 และ 16,700 ft) จากระดับน้ำทะเล พื้นที่ชุมน้ำมีอาณาเขตตั้งแต่ทุธโกสีซึ่งลงมาจากโชโอยู
แกลเลอรี่ภาพ

หมู่ทะเลสาบโคกโย - Gokyo lakes
พายุไซโคลนแดเนียล

พายุแดเนียลเหนือทะเลเมดิเตอร์เรเนียน เมื่อวันที่ 9 กันยายน 2023
พายุแดเนียล หรือที่รู้จักในชื่อ พายุไซโคลนแดเนียล เป็นพายุหมุนคล้ายเขตร้อนในทะเลเมดิเตอร์เรเนียนที่ส่งผลให้มีผู้เสียชีวิตและก่อมูลค่าความเสียหายมากที่สุดเท่าที่เคยบันทึกไว้ และเป็นพายุหมุนเขตร้อนที่ทำให้มีผู้เสียชีวิตมากที่สุดในโลกนับตั้งแต่พายุไซโคลนนาร์กีสในปี 2008 นอกจากนี้ยังถือเป็นเหตุการณ์สภาพอากาศที่ร้ายแรงที่สุดของปี 2023 อีกด้วย พายุเริ่มก่อตัวเป็นหย่อมความกดอากาศต่ำเมื่อประมาณวันที่ 4 กันยายน 2023 พายุดังกล่าวส่งผลกระทบต่อกรีซ บัลแกเรีย และตุรกีโดยก่อให้เกิดน้ำท่วมครั้งใหญ่ จากนั้นพายุจึงได้รับการกำหนดชื่อว่า พายุแดเนียล ในไม่ช้ามันก็มีลักษณะกึ่งเขตร้อนและเคลื่อนตัวไปทางชายฝั่งลิเบีย ซึ่งทำให้เกิดน้ำท่วมร้ายแรงก่อนที่จะลดระดับลงสู่ระดับต่ำสุดที่เหลืออยู่ พายุนี้เป็นผลมาจากโอเมกาบล็อก เนื่องจากบริเวณความกดอากาศสูงถูกประกบอยู่ระหว่างบริเวณความกดอากาศต่ำสองบริเวณ โดยไอโซบาร์มีรูปร่างเหมือนตัวอักษรกรีก Ω
ในกรีซ พายุลูกนี้ถือเป็นพายุที่เลวร้ายที่สุดในประวัติศาสตร์ โดยมีฝนตกหนักทำให้เกิดน้ำท่วมซึ่งสร้างความเสียหายคิดเป็นมูลค่ามากกว่า 2 พันล้านยูโร ลิเบียได้รับผลกระทบหนักที่สุด โดยฝนตกหนักทำให้เขื่อน 2 แห่งใกล้เมืองดัรนะฮ์พังทลาย ส่งผลให้จนถึงปัจจุบัน มีผู้เสียชีวิตแล้วมากกว่า 10,000 คน และมีผู้สูญหายอีกระหว่าง 10,000 ถึง 100,000 คน แม้ว่าตัวเลขที่แน่นอนจะแตกต่างกันไปตามแหล่งที่มาก็ตาม ความเปราะบางของลิเบียต่อภัยพิบัติดังกล่าวถูกตำหนิว่าเกิดจากสงครามกลางเมืองซึ่งก่อความเสียหายและทำให้โครงสร้างพื้นฐานสำคัญอยู่ในสภาพที่ย่ำแย่ก่อนเกิดพายุ หลังจากนั้น หลายประเทศตามแนวทะเลเมดิเตอร์เรเนียนได้ให้คำมั่นที่จะให้ความช่วยเหลือแก่ประเทศที่ได้รับผลกระทบ
ผลกระทบ

นักวิจัยพายุจากมหาวิทยาลัยเยลถือว่าพายุแดเนียลเป็นพายุในเขตแอฟริกาที่คร่าชีวิตผู้คนมากที่สุดในประวัติศาสตร์เท่าที่มีบันทึกไว้ โดยมีผู้เสียชีวิตจากนักท่วมในแอลจีเรียกว่า 3,000 คนในปี ค.ศ. 1927 และถือเป็นพายุที่ดุร้ายที่สุดนับตั้งแต่ซุเปอร์ไต้ฝุ่นไห่เยียนเมือปี ค.ศ 2013
ผลกระทบ > กรีซ

ในวันที่ 5 กันยายน ค.ศ. 2023 เกิดน้ำท่วมในเทลัซซี่ในกรีซคร่าชีวิตไป 1 คน ในวันเดียวกันก็เกิดฝนกตกหนกหมู่บ้านซาโกราที่ระดับน้ำฝน 1,092 มม. (43นิ้ว) ซึ่งมากว่าค่าเฉลี่ยของระดับน้ำฝันทั้งเดือนกว่า 55 เท่า  ในเมืองพอร์ตาเรียวัดระดับน้ำฝนได้ 884 มม. (34.8 นิ้ว) โดยหลังจากนั้นไม่สามารถวัดระดับน้ำฝนได้อีกเนื่องจากได้รับความเสียหาย
ในวันที่ 6 กันยายน  แม่น้ำกราฟซิโดนาสจากภูเขาเพอลิออนได้เอ่อล้นท่วมเมืองโวลอสจนสะพานและบ้านพักคนชราได้รับความเสียหาย กระแสน้ำได้พัดเอารถยนต์ รถบัส ต้นไม้ และ เศษซากปรักหักพังไปกับสายน้ำ
ในวันที่ 7 กันยายน ทางด่วนระหว่างเอเธนและเมืองเธซซาโลนิกิถูกปิด และ รถไฟระหว่างเมืองทั้งสองก็ได้ปิดทำการเช่นกัน ในเมืองเธลัซซี่มีผู้ประสบภัยที่ติดตามอาคาร สะพาน และ หมู่บ้านรอการช่วยเหลือกว่า 800 คน
แม่น้ำเพนิออซได้เอ่อล้นเข้าท่วมเมืองลาริซซ่าหลังจากฝนหยุดเมื่อวันที่ 8 กันยายน โดยระดับน้ำสูงถึง 9.5 เมตร (31ฟุต) สูงว่าระดับปกติกว่า 5.5 เมตร (18 ฟุต) ส่วนที่หุบเขาเวลออฟเทมพีระดับน้ำสูงถึง 18 เมตร (59ฟุต) สูงจนถึงระดับสะพานแขวน
ที่เมืองโวลอสมีผู้เสียชีวิตจากกำแพงถล่ม ใกล้เมืองเพลิออนได้มีผู้พบศพหญิงสูงอายุเมืองวันที่ 6 กันยายน ในขณะที่อีก 4 คนได้หายสาบสูญ หมู่บ้านกว่า 6 แห่งใกล้ภูเขาเพลลิออนได้รับความเสียหายอย่างหนัก
หลังจากฝนตกหนักเริ่มขึ้น ได้มีการเริ่มโครงการโคเพอนิคัสเพื่อจัดทำแผนที่เร่งด่วนในเขตน้ำท่วมในกรีซ โดยวิเคราะห์จากภาพถ่ายดาวเทียม เซนติเนล-1 เมื่อวันที่ 7 กันยายน พบว่ามีพื้นที่ที่ได้รับผลระทบจากน้ำท่วมกว่า 73,000 เฮกตาร์ (456,250 ไร่)
นักอุตุนิยมวิทยาถือว่าพายุครั้งนี้เลวร้ายที่สุดในประวัติศาสตร์กรีซตั้งแต่ปี ค.ศ. 1930  น้ำท่วมในแคว้นเธซซัลลี่ทำลายพื้นที่การเกษตรขนาดใหญ่คิดเป็น 15% ของพื้นที่เกษตรกรรมทั้งหมด เปลี่ยนดินที่เคยอุดมสมบูรณ์กลายเป็นโคลนซึ่งจะเพาะปลูกไม่ได้เป็นเวลากว่า 5 ปี   โดยทางการประเมินความเสียหายอยู่ที่ 2 พันล้านยูโร หรือคิดเป็นเงินไทยอยู่ที่ 76,966,522,500 บาท ในวันที่ 16 กันยายนมีผู้เสียชีวิต 17 ตน ผู้เสียชีวิตบางส่วนเป็นชาวออสเตรียนที่ติดอยู่ในบ้านพักตากอากาศใกล้ชายหาดโพติสติกใกล้เขตเพลิออนก่อนจะถูกกระแสน้ำพัดมา ตำรวจได้มีการห้ามการดินทางไปโวลอส บางส่วนของหมู่บ้านในเขตเพลิออนและเกาะสเกียทอสใกล้ๆ โดยทางการได้ส่งข้อความไปยังประชาชนในเขตภาคกลางของกรีส เกาะสปอเรด และ เกาะ อีเวียใกล้กับเอเธน โดยเตือนไม่ให้ประชาชนออกภายนอกอาคารโดยพายุได้ถูกพยากรณ์ว่าจะดำเนินต่อไปอย่างน้อยถึงช่วงเย็นของวันที่ 7กันยายน
ผลกระทบ > ตุรกี

ในช่วงแรงของพายุมีผู้เสียชีวิต 5 คน จากน้ำท่วมในเขตเคอคลาเรอลี โดยเสียชีวิตบังกาโลวที่ไม่ได้ขึ้นทะเบียนกับทางการในเขตอุทยานแห่งชาติอิกเนดา กระแสน้ำยังพาดพาท่อนซูงจากพื้นที่กิจการตัดไม้ก่อนที่ท่อนซุงในกระแสน้ำเหล่านี้จะ พัดพา ทำลาย สิ่งปลูกสร้างจนเป็นผลทำให้มีผู้เสียชีวิต
ในวันที่ 6 กันยายน น้ำท่วมเขตอิคิเตลลิ , อัรนาวัตเกย, บาชักเซอเฮีย และ กุชุกเชมีเช ในเมืองอิสตันจากฝนตกหนัก มีผู้เสียชีวต 2 ราย บาดเจ็บ 31 คน  เหยื่อรายแรกเป็นชาวกีนีเสียชีวิตหลังจากติดในชั้นไต้ดินในอพาร์ทเมนต์ รายที่สองเป้นผู้หญิงเสียชีวิตจากกระแสน้ำพัด ทั้งสองเสียชีวิตในเขตกุชุกเชมีเช อุทกภัยในครั้งนี้ส่งผลกระทบต่อบ้านเรือนและร้านค้ากว่า 1,750 หลัง  นายกเทศมนตรีเมืองอิสตันบูล ดาวุด กูล ได้ออกมากล่าวว่าฝนตกในครั้งนี้มีปริมาณน้ำฝนเท่ากับปริมาณฝนทั้งเดือนกันยายนและตกลงมาในช่วงเวลาเพียง 6 ชม และทางการได้ช่วยเหลือผู้ประสบภัยโดยให้ที่พักพิงและความปลอดภัยแก้ผู้ประสบอุทกภัย
ผลกระทบ > บัลแกเรีย

หมู่บ้านใกล้เคียงทะเลดำในเขตเบอรกัส รวมถึงหมู่บ้านคอสติ และ อาราปยา ถูกน้ำท่วม กระแสน้ำได้ทำลายสะพานในพื้นที่ซาเรโวพัดพาประชาชน 3 คน ไปกับกระแสน้ำ และอีกคนจมน้ำใกล้กับเขตหมู่บ้าน  ปริมาณน้ำฝนที่ตกในหมู่บ้านคอสติสูงถึง 311 มม. (12.2 นิ้ว) คิดเป็น 420% ของปริมาณน้ำฝนโดยเฉลี่ยของเดือนกันยายน ในเมืองอัทโธโปลปริมาณน้ำฝนอยู่ที่ 196 มม. (77นิ้ว) คิดเป็น 350% ของปริมาณน้ำฝนเฉลี่ยทั้งเดือน ส่วนในเมืองแกรมาติโคโว ปริมาณน้ำฝนอยู่ที่ 275 มม. (10.8 นิ้ว) คิดเป็น 368% ของปริมาณน้ำฝนเฉลี่ยทั้งเดือน ในเมืองซาเรโซมีปริมาณน้ำฝนสูงสุดเป็นสถิตประเทศ โดยอยู่ที่ 330 มม. (13 นิ้ว) โดยคิดเป็น 40% ของปริมาณน้ำฝนทั้งปี และตกภายใน 20 ชม ทางการได้ประกาศภาวะฉุกเฉินเพื่อรับมืออุทกภัยที่เกิดขึ้น
ในช่วงเวลาเดียวกันได้เกิดพายุหมุนขนาด 80 เมตร ในทะเลใกล้เมืองทูเลโนโว ในภาพตะวันออกเฉียงเหนือของประเทศ
ในพื้นที่ภาคไต้บริเวณชายฝั่งทะเลดำได้รับผลกระทบจากอุทกภัยอย่างมาก แม่น้ำได้เอ่อล้นท่วมริมฝั่งทำลายสะพานและสิ่งปลูกสร้างรอบริทฝั่งแม่น้ำ สร้างอุปสรรคต่อการคมนาคม ทำให้การกูภัยเป็นไปอย่างยากลำบาก โดยประมาณการผุ้ได้รับผลกระทบกว่า 4.000 คน
ผลกระทบ > ลิเบีย

ในช่วงต้นลิเบียได้ประกาศสถาณการณ์ฉุกเฉินเมื่อวันที่ 9 กันยายน บริษํทน้ำมันแห่งชาติลิเบียได้ประกาศให้คลังน้ำมันหยุดทำงานในเมืองราสลานุฟ, ซุยตินา. เบรกา และ ซิดรา โดยคลังน้ำมันใน ราสลานุฟ, เบรกา และ ซิดรา ได้เปิดทำการอีกครั้งเมื่อวันที่ 12 กันยายน และ คลังน้ำมันในเมืองซุยตินาได้เปิดทำการเมื่อ 13 กันยายน
ผลกระทบ > ลิเบีย > พื้นที่อื่นๆของลิเบีย

ปริมาณน้ำฝนกว่า 170 มม.เข้าท่วมพื้นที่อัลอับรัก พยานเหตุการณ์ได้บอกกับนักข่าวรอยเตอร์ว่าน้ำท่วมมีความสูงถึง 3 เมตร นอกจากนี้ยังท่วมพื้นที่โทบรุก ทักนิส อัลบายาดา บัตตะห์ กันดูลา เมอชิลี  รวมถึงเขตจะบัลอักดัร  และใน มิสราตาทางตะวันตก ใน  เมืองอัลวิรดายามีบ้านเรือนถูกกระแสน้ำทำลายไป 50 หลัง มีรายงานผู้เสียชีวิต 27 ราย และ จำนวนมากได้สูญหาย
เมืองซูซามีผู้เสียชีวิต 19 ราย
เมืองโอมัรอัลมุกตารและเมืองชะหัตมีผู้เสียชีวิต 7 ราย
เมืองมัรจมีผู้เสียชีวิต 1 ราย เมืองอัลเฟยเดียมีผู้เสียชีวิต 8 ราย
ในเมืองบัยดาโรงพยาบาลถูกสั่งให้อพยพเนื่องจากน้ำท่วมฉับพลัน  มีผู้เสียชีวิกว่า 200 คน จำนวนมากสูญหาย   โดยน้ำฝนที่ตกมีปริมาณสูงถึง 414 มม. ซึ่งเท้่ากับ 77% ของปริมาณน้ำฝนที่ตกทั้งปี บ้านเรือนกว่า 5.000 ห  ลัง ถนนกว่า 35 กม. ระบบท่อรายน้ำกว่า 20 กม.ได้รับความเสียหาย ฟาร์มกว่า 60 แห่งในเมืองมาราวาได้ถูกทำลาย
พื้นที่โบราณคดีหลายแห่งในลิเบียตะวันออกได้รับความเสียหายรวมถึงโบราณสถานไซรีนที่ถูกฝังอยู่ในโคลนตม บางส่วนถูกพัดพาไปยังเขตมันซูรา น้ำท่วมยังเปิดเผยส่วนโบราณสถานที่ยังไม่ได้ทำการขุดอีกด้วย  กลุ่มอินเตอร์แนชั่นแนล ไครซฺิส ได้ออกมาเตือนว่าโบราณสถานอยู่ในความเสี่ยงที่จะพังทลายลงมาจากการถูกน้ำกัดเซาะโครงสร้าง   นอกจากนี้ยังมีการรายงานความเสียหายต่อโบราณสถานอพอลโลเนีย อัทรุน และมีโบราณวัตถุหลายชิ้นถูกกระแสน้ำพัดพาลงสู่ทะเล
ผลกระทบ > ลิเบีย > ภาพรวมความเสียหายทั้งประเทศลิเบีย

ภัยพิบัติที่เกิดขึ้นครั้งนี้ถือว่าหนักที่สุดในพื้นที่ไครีไนก้าตั้งแต่แผ่นดินไหวมัรจเมื่อปี ค.ศ.1963
เมื่อวันที่ 26 กันยายน ทางการได้รายงานยอดผู้เสียชีวิตอยู่ที่ 4,199 คน โดยเสียชีวิตนอกพื้นที่เดอรนา 170 คน และมีผู้สูญหายกว่า 10,000-100,000 ราย  ทางการได้รวบรวมสถิติและรายงานผลอย่างเป็นทางการว่ามีผู้บาดเจ็บกว่า 7,000 ราย ไร้ที่อยู่อาศัยกว่า 46,000 ราย ซึ่งเป็นเด็ก 16,000 ราย โรงเรียนได้รับผลกระทบกว่า 117 แห่ง แหละ 4 แห่งถูกทำลายทั้งหมด 80 แห่งเสียหายบางส่วน โรงพยาบาล 10 แห่งและสถาบันทางการแพทย์ต้องถูกปิดทำการ อาสาสมัครจันทร์เสี้ยวแดงของลิเบียเสียชีวิต 3 รายระหว่างการปฎิบัติงาน
สมาคมฟุตบอลลิเบียได้รายงานการยืนยันการเสีียชีวิของนักเตะ 4 รายได้แก่ ชาฮีน อัลจามีน จากทีม อัลทาฮิดดิ เมืองเบงกาซี่ , มอนเดอร ซาดากะ จากทีมดารเนส เมืองเดอรนา พร้อมพี่น้องอีกสองคน สาและ และ ไอยุบ ซาซิ ซึ่งเป็นสมาชิกทีมนักเตะเยาวชนดารเนสจากเมืองเดอรนา และ  อิบราฮิม  อัลฆาซิริ จากทีม นูซุร มัรตูบา  ส่วนสนามกีฬาเดอรนาสเตเดี่ยมได้รับความเสียหายอย่างรุนแรงจากน้ำท่วม
มีชาวต่างชาติ 400 รายเสียชีวิตจากน้ำท่วม รวมถึงผู้อพยพ 276 รายจากซูดาน สมาชิกจากชุมชนชาวซูดานในเดอรนาได้กล่าวว่ามีชาวซูดานในเมืองเดอรนาต้องกลายเป็นผู้ไร้ที่อยู่อาศัยกว่า 700 ครอบครัว ชาวอียิปต์ในลิเบียเสียชีวิต 145 ราย ชาวปาเลสไตน์ในลิเบียเสียชีวิต 23 ราย  และประมาณการผู้เสียชีวิตของขาวซีเรียกว่า 42 ราย โดยอาจจะสูงถึง 150 ราย
องค์การอุตุนิยมวิทยาโลกได้ออกมากล่าวว่าความสูญเสียที่เกิดขึ้นสามารถที่จะป้องกันได้หากมีการพยากรณ์อาการที่มีประสิทธิภาพซึ่งก่อนหน้านี้ได้มีการติดต่อกับทางการลิเบียเพื่อปรับปรุงระบบแต่ไม่สามารถทำได้เนื่องจากสถาณการณ์ความไม่สงบในประเทศ องค์การสหประชาชาติได้ประมาณการผู้ที่กำลังต้องการความช่วยเหลือมีประมาณ 884,000 ราย  และมีเด็กราว 300,000 รายที่เสี่ยงต่อโรคระบาดหลังน้ำท่วม ความรุนแรง และ โดนคุกคาม
บริษัทไปรษณีย์ โทรคมนาคม และ สารสนเทศได้ออกมากล่าวว่าพายุได้สร้างความเสียหายต่อสายเคเบิลอินเตอร์เน็ตไต้น้ำที่เชื่อมต่อลิเบียและยุโรป จนลิเบียถูกตัดการเชื่อมต่อทางโทรคมนาคมจากนานาชาติ  ทางการได้ประมาณการว่า กว่า 70% ของโครงสร้างสาธารณูปโภคพื้นฐานถูกทำลาย 80%ของระบบประปาใช้งานไม่ได้ 50%ของถนนไม่สามารถสัญจรผ่านได้ และสะพานกว่า 11 ทำลาย
ผลกระทบ > อียิปต์

พายุดาเนียลอ่อนกำลังลงและเคลื่อนผ่านอียิปต์ทางภาคตะวันตกเฉียงเหนือ เมื่อวันที่ 11 กันยายน 2023 ส่งผลให้เกิดฝนตกระดับปานกลาง
ผลกระทบ > อิสราเอล

พายุดาเนียลที่ออ่นกำลังลงเคลื่อนผ่านไปยังอิสราเอลเมื่อวันที่ 13 กันยายน ส่งผลให้เกิดฝนตกหนัก สร้างความเสียต่ออาคารเพียงเล็กน้อย และมีรายงานการเกิดหลุมยุบแต่ไม่มีผู้ได้รับบาดเจ็บ
ผลพวงจากพายุ > ลิเบีย > ปฎิกริยาของนานาชาติ

หลากหลายประเทศในภูมิภาคได้ส่งความช่วยเหลือแก่ลิเบียไม่ว่าจะเป็นตูนิเซีย เยอรมนี กาตาร์ อิหร่าน มอลตา และ สหรัฐอาหรับเอมิเรต  ประธานาธิบดีอียิปต์อับดุลฟัตตะห์ ได้ด้ทำงานประสานกับกองทัพลิเบียตะวันออกในการที่จะปฎิบัติภารกิจช่วยเหลือบรรเทาทุกข์  นำทีมโดยโอาซามา อัสการ์ พร้อมกับทีมกู้ภัยอีก 25 ทีม เครื่องบินบรรทุกสิ่งของบรรเทาทุกข์อีก 3 ลำ ไปยังลิเบียตะวันออก  นอกจากนี้ได้ประกาศวันหยุดเป็นเวลาสามวันเพื่อไว้อาลัยให้แก่ผู้เสียชีวิตจากเหตุการณ์น้ำท่วมรวมถึงผู้เสียชีวิตจากเหตุแผ่นดินไหวในโมร็อกโกเมื่อวันที่ 8 กันยายนอีกด้วย  ร่างผู้เสียชีวิต ชาวลิเบีย 84 รายได้ถูกแนกในเมืองโตบรุกและฝังเมื่อวันที่ 13 กันยายน
ประเทศอัลจีเรียได้ตอบรับการขอความช่วยเหลือของประธานาธิบดีลิเบียมูฮัมเม็ดอัลเม็มฟีด้วยเครื่องบินบรรทุกแบบอิลยุชินลำเลียง อาหาร เวชภัณฑ์ เสื้อผ้าและเต๊นท์
วันที่ 12 กันยายน อิตาลีได่ส่งเรือรบ ซานมาร์โก ไปยังท่าเรือเมืองเดอรนาพร้อมกับทีมทีมสำรวจความเสียหาย เฮลิคอปเตอร์กู้ภัยสองลำ  เต๊น 100 หลัง เครื่องนอน 5,000 ชุด
ศาสนาในประเทศไทย

<div style="border:solid transparent;position:absolute;width:100px;line-height:0;
ศาสนาในประเทศไทย (สำมะโน พ.ศ. 2561)
พุทธ (รวมทั้งศาสนาพื้นเมืองของไทยและจีน) (93.46%)
อิสลาม (5.37%)
คริสต์ (1.13%)
อื่น ๆ (0.03%)
ศาสนาในประเทศไทย เป็นศาสนาผสม
กรมการศาสนา กระทรวงวัฒนธรรมให้ทางราชการรับรองศาสนาในประเทศไทยไว้ 5 ศาสนา ดังนี้ ศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู และศาสนาซิกข์
พระภิกษุรูปหนึ่งกำลังสนทนากับบาทหลวงโรมันคาทอลิก แสดงให้เห็นถึงความกลมเกลียวของผู้นำศาสนาที่แตกต่างในประเทศไทย
ศาสนิกชน

จากสำมะโนประชากรและเคหะ พ.ศ. 2543 พ.ศ. 2551 พ.ศ. 2554 และ พ.ศ. 2557 โดยสำนักงานสถิติแห่งชาติ พบว่าในประเทศไทยมีผู้นับถือศาสนา ดังนี้
| ศาสนา | พ> ศ. 2543 | พ> ศ. 2551 | พ> ศ. 2554 | พ> ศ. 2557 | พ> ศ. 2558 | พ> ศ. 2561 |
| --- | --- | --- | --- | --- | --- | --- |

| ศาสนาพุทธ | 57,157,751 (93.83%) | 93.9% | 61,746,429 (94.6%) | 94.6% | 63,620,298 (94.50%) | 63,299,192 (93.46%) |
| ศาสนาอิสลาม | 2,777,542 (4.56%) | 5.2% | 3,259,340 (4.6%) | 4.2% | 2,892,311 (4.29%) | 3,639,233 (5.37%) |
| ศาสนาคริสต์ | 486,840 (0.8%) | 0.7% | 789,376 (0.7%) | 1.1% | 787,589 (1.17%) | 767,624 (1.13%) |
| ศาสนาฮินดู | 52,631 (0.086%) | 0.2% | 182,694 (0.1%) | ไม่มีข้อมูล | 22,110 (0.03%) | 12,195 (0.018%) |
| ศาสนาซิกข์ | 11,124 (0.02%) | 0.2% | 182,694 (0.1%) | ไม่มีข้อมูล | 716 (0.001%) | 12,195 (0.018%) |
| ลัทธิขงจื๊อ | 6,925 (0.011%) | 0.2% | 182,694 (0.1%) | ไม่มีข้อมูล | 1,030 (0.001%) | 2,009 (0.002%) |
| ศาสนาอื่น ๆ | 48,156 (0.079%) | 0.2% | 182,694 (0.1%) | 70,742 (0.11%) | 1,583 (0.002%) | 2,009 (0.002%) |
| ไม่มีศาสนา | 164,396 (0.27%) | ไม่มีข้อมูล | 2,925 (0.005%) | ไม่มีข้อมูล | ไม่มีข้อมูล | 2,082 (0.003%) |
| ไม่ทราบศาสนา | 222,200 (0.36%) | ไม่มีข้อมูล | 3,820 (<0.1%) | ไม่มีข้อมูล | ไม่มีข้อมูล | 4,085 (0.006%) |

ร้อยละของประชากรอายุ 13 ปีขึ้นไป จำแนกตามศาสนา และภาค พ.ศ. 2557
| ศาสนา | กรุงเทพมหานคร | ภาคกลาง | ภาคเหนือ | ภาคตะวันออกเฉียงเหนือ | ภาคใต้ | ทั่วราชอาณาจักร |
| --- | --- | --- | --- | --- | --- | --- |

| ศาสนาพุทธ | 95.3% | 97.2% | 96.6% | 99.4% | 75.3% | 94.6% |
| ศาสนาอิสลาม | 2.9% | 1.9% | 0.1% | 0.1% | 24.5% | 4.2% |
| ศาสนาคริสต์ | 1.6% | 0.9% | 2.7% | 0.5% | 0.2% | 1.1% |
| ศาสนาอื่น ๆ | 0.2% | - | 0.6% | - | - | 0.1% |

อย่างไรก็ตามการสำรวจขององค์การพัฒนาเอกชน นักวิชาการ และกลุ่มศาสนา ในปี พ.ศ. 2553 (ค.ศ. 2010) บ่งชี้ว่าประเทศไทยมีผู้นับถือศาสนาพุทธนิกายเถรวาทประมาณ 85-95% ศาสนาอิสลามประมาณ 5-10% และศาสนาอื่น ๆ เช่น ศาสนาคริสต์ ลัทธิขงจื๊อ ศาสนาฮินดู ศาสนายูดาห์ ศาสนาซิกข์ ลัทธิเต๋า และไม่มีศาสนา รวมกันประมาณ 5% สำหรับผู้ที่ไม่มีศาสนากรมการศาสนาประมาณการว่ามีน้อยกว่า 1% ของประชากรทั้งประเทศ
ศาสนาและภาครัฐ

นับแต่สมัยกรุงสุโขทัยเป็นต้นมา ฝ่ายอาณาจักรมีความสัมพันธ์กับฝ่ายศาสนจักรอย่างแน่นแฟ้น พระมหากษัตริย์ไทยและพระราชนิกุลทรงเป็นพุทธมามกะและหลายพระองค์ทรวงผนวชเป็นภิกษุ จึงมีการอุดหนุนค้ำจุนกันระหว่างสถาบันทั้งสองเรื่อยมา ในปัจจุบันกรมการศาสนา กระทรวงวัฒนธรรม มีหน้าที่กำกับดูแลและรับรองกลุ่มศาสนาซึ่งรับรองเพียงห้าศาสนาหลักเท่านั้น และไม่รับรองกลุ่มศาสนาใดเพิ่มตั้งแต่ พ.ศ. 2527 เป็นต้นมา กลุ่มศาสนาที่ได้รับการรับรองมีสิทธิ์ได้รับเงินอุดหนุนและสิทธิ์ประโยชน์ทางภาษี ส่วนสำนักงานพระพุทธศาสนาแห่งชาติเป็นหน่วยงานที่ขึ้นตรงต่อนายกรัฐมนตรีมีหน้าที่ดูแลพุทธศาสนาโดยเฉพาะ ทั้งสองหน่วยงานรับงบประมาณจากรัฐบาลเพื่อใช้ในกิจการทางศาสนารวมกันกว่าสี่พันล้านบาทต่อปี[ต้องการอ้างอิง]
กระทรวงมหาดไทยเคยเก็บข้อมูลศาสนาและหมู่เลือดของคนไทยและพิมพ์ลงในบัตรประจำตัวประชาชน แต่ปัจจุบันเลิกแล้ว และศาสนาถือเป็นหนึ่งในข้อมูลทะเบียนประวัติราษฎร ในใบสมัครงาน ใบสมัครเข้าเรียนในสถานศึกษา หรือประวัติคนไข้ในโรงพยาบาล ในปัจจุบันนักเรียนในโรงเรียนรัฐที่นับถือศาสนาอื่นไม่ต้องสวดมนต์ไหว้พระหลังเคารพธงชาติทุกวัน และวิชาพระพุทธศาสนาไม่ได้เป็นวิชาบังคับในหลักสูตรของโรงเรียนรัฐบาลทั้งระดับประถมศึกษาและมัธยมศึกษาอีกต่อไป เนื่องด้วยนักวิชาการให้ความเห็นว่าเป็นความเชื่อส่วนบุคคลและขัดต่อหลักเสรีภาพในการนับถือศาสนา
ศาสนาและภาครัฐ > กฎหมาย

รัฐธรรมนูญแห่งราชอาณาจักรไทย พ.ศ. 2550 รวมถึงรัฐธรรมนูญไทยฉบับก่อนหน้ารับรองเสรีภาพในการถือศาสนาของประชาชน แต่บัญญัติว่าพระมหากษัตริย์ทรงเป็นพุทธมามกะและทรงเป็นอัครศาสนูปถัมภก และกำหนดแนวนโยบายพื้นฐานแห่งรัฐชัดเจนว่ารัฐต้องให้ความอุปถัมภ์และคุ้มครองศาสนาในมาตรา 79 แม้ว่าจะมีการเรียกร้องให้บัญญัติศาสนาพุทธเป็นศาสนาประจำชาติในรัฐธรรมนูญฉบับดังกล่าวแต่ในที่สุดมาตรานี้มีความเพียงว่า "พระพุทธศาสนาเป็นศาสนาที่ประชาชนชาวไทยส่วนใหญ่นับถือมาช้านาน" นอกจากรัฐธรรมนูญแล้วศาสนาในประเทศไทยยังได้รับการคุ้มครองโดย พระราชบัญญัติคณะสงฆ์ พ.ศ. 2505 และประมวลกฎหมายอาญา ซึ่งห้ามการกล่าวหมิ่นประมาทพุทธศาสนารวมถึงพระสงฆ์ และคุ้มครองศาสนสถานและศาสนพิธีของศาสนาอื่น ๆ ตามลำดับ
ศาสนาและภาครัฐ > ในทางปฏิบัติ

อิทธิพลของศาสนาและความเชื่อในประเทศไทยสะท้อนออกมาในหลากหลายรูปแบบ อาทิ ตราแผ่นดินหรือตราประจำหน่วยงานที่มักเป็นเทพเจ้าในศาสนพราหมณ์-ฮินดู การใช้ปีพุทธศักราช (แต่ยึดปฏิทินสุริยคติตามระบบเกรโกเรียน) การใส่ภาพวัดในพุทธศาสนาลงในเหรียญกษาปณ์และธนบัตร การตั้งศาลพระภูมิในหน่วยงานราชการ การบูชาพระรัตนตรัยก่อนเริ่มพิธีการ การกำหนดวันสำคัญในศาสนาพุทธเป็นวันหยุดราชการ รวมถึงรัฐพิธีที่เป็นความเชื่อทางศาสนาที่มีมาแต่โบราณ เช่น พระราชพิธีพืชมงคลจรดพระนังคัลแรกนาขวัญ พระราชพิธีตรียัมพวาย ตรีปวาย
ศาสนาพุทธ

บทความหลัก: ศาสนาพุทธในประเทศไทย
ประชากรส่วนใหญ่ของประเทศไทยเป็นพุทธศาสนิกชนนิกายเถรวาท ซึ่งในปัจจุบันศาสนาพุทธในประเทศไทยได้ผสมผสานเข้ากับความเชื่อพื้นบ้าน อย่างเช่น การตั้งศาลพระภูมิเจ้าที่ การถือฤกษ์ นอกจากนี้จำนวนประชากรชาวไทย-จีนขนาดใหญ่ที่อพยพเข้ามาในประเทศก็นับถือทั้งศาสนาพุทธและประเพณีดั้งเดิม วัดพุทธในประเทศมีเอกลักษณ์ที่เจดีย์สีทองสูง และสถาปัตยกรรมพุทธในประเทศไทยคล้ายคลึงกับในประเทศอื่น ๆ ในภูมิภาคเอเชียตะวันออกเฉียงใต้ โดยเฉพาะอย่างยิ่ง กัมพูชาและลาว ซึ่งมีภูมิหลังทางวัฒนธรรมและประวัติศาสตร์ร่วมกัน
ศาสนาอิสลาม

บทความหลัก: ศาสนาอิสลามในประเทศไทย
ชาวมุสลิมเป็นประชากรขนาดใหญ่ที่สุดเป็นอันดับที่ 2 ในประเทศไทย ในบริเวณสี่จังหวัดชายแดนภาคใต้ ได้แก่ จังหวัดปัตตานี ยะลา นราธิวาส และสตูล ตลอดจนบางส่วนของจังหวัดสงขลาและชุมพร มีประชากรส่วนใหญ่เป็นชาวมุสลิม ประกอบด้วยทั้งผู้ที่มีเชื้อสายไทยและมลายู คนส่วนใหญ่เชื่อกันว่าประชากรชาวมุสลิมส่วนใหญ่ของประเทศอาศัยอยู่มากที่สุดบริเวณนี้
อย่างไรก็ตามการวิจัยของกระทรวงการต่างประเทศ ชี้ว่า ชาวไทยมุสลิมเพียงร้อยละ 18 อาศัยอยู่ในพื้นที่เหล่านี้ ส่วนที่เหลือได้อาศัยอยู่กระจายกันไปทั่วประเทศ โดยมีอาศัยอยู่ในกรุงเทพมหานครมากที่สุด และตลอดภาคใต้ของประเทศ ตามข้อมูลของสำนักงานสถิติแห่งชาติ ใน พ.ศ. 2548 ชาวมุสลิมในภาคใต้ของประเทศคิดเป็นประชากรร้อยละ 30.4 ของประชากรที่มีอายุ 15 ปีขึ้นไปทั่วประเทศ ในขณะที่มุสลิมในส่วนอื่นของประเทศกลับมีน้อยกว่าร้อยละ 3[ต้องการอ้างอิง]
ประชากรมุสลิมของไทยมีความหลากหลายและวัฒนธรรมที่แตกต่างกัน โดยมีกลุ่มเชื้อชาติอพยพเข้ามาจากจีน ปากีสถาน กัมพูชา บังกลาเทศ มาเลเซีย และอินโดนีเซีย เช่นเดียวกับชาวไทย ขณะที่มุสลิมในประเทศไทยราวสองในสามมีเชื้อสายมลายู
ศาสนาฮินดู

บทความหลัก: ศาสนาฮินดูในประเทศไทย
ศาสนาซิกข์

บทความหลัก: ศาสนาซิกข์ในประเทศไทย
ศาสนาคริสต์

บทความหลัก: ศาสนาคริสต์ในประเทศไทย
ศาสนาคริสต์มีประวัติศาสตร์ยาวนานในประเทศไทย ถูกนำเข้ามาเผยแผ่โดยมิชชันนารียุโรปตั้งแต่สมัยอาณาจักรอยุธยา ประมาณคริสต์ทศวรรษ 1550 (พ.ศ. 2093) ศาสนาคริสต์มีบทบาทสำคัญในการพัฒนาประเทศให้ทันสมัย โดยเฉพาะอย่างยิ่ง ในสถาบันสังคม การศึกษา สาธารณสุข และเทคโนโลยี
ปัจจุบันประเทศไทย มีองค์กรคริสตจักรที่กรมการศาสนารับรองอยู่ 5 องค์กร ได้แก่ สภาประมุขแห่งบาทหลวงโรมันคาทอลิกแห่งประเทศไทย สภาคริสตจักรในประเทศไทย สหกิจคริสเตียนแห่งประเทศไทย มูลนิธิคริสตจักรคณะแบ๊บติสต์ และมูลนิธิคริสตจักรวันเสาร์แห่งประเทศไทย คริสต์ศาสนิกชนส่วนใหญ่อาศัยอยู่ตามภาคเหนือ ภาคกลาง ภาคตะวันออกเฉียงเหนือ และทั่วทุกจังหวัดในประเทศไทย มีจำนวนคริสต์ศาสนิกชนรวมกันราว 820,000 คน (อันดับที่ 3 ในประเทศไทย) ศาสนสถานรวมกันราว 5,500 แห่งทั่วประเทศ ประกอบด้วย 2 นิกาย ได้แก่ โปรเตสแตนต์ และโรมันคาทอลิก ส่วนนิกายอีสเทิร์นออร์ทอดอกซ์ ปกครองโดยมูลนิธิชาวคริสต์ศาสนิกชนดั้งเดิมออร์โธด็อกซ์ในประเทศไทย
ศาสนายูดาห์

บทความหลัก: ศาสนายูดาห์ในประเทศไทย
ลัทธิอนุตตรธรรม

ลัทธิอนุตตรธรรมเข้ามาในประเทศไทยครั้งแรกราว พ.ศ. 2492 จากอาจารย์ในลัทธิที่ลี้ภัยจากพรรคคอมมิวนิสต์แห่งประเทศจีนเข้ามาอยู่ที่จังหวัดเชียงใหม่ และได้ตั้งสถานธรรมแห่งแรกขึ้นในประเทศไทยช่วงคริสต์ทศวรรษ 1950 ต่อมามีลัทธิอนุตตรธรรมหลายสายเข้ามาเผยแผ่ในประเทศไทยมากขึ้น ในปัจจุบันสายที่ใหญ่ที่สุดคือสายฟาอี ซึ่งประกอบด้วยหลายสายย่อย ที่สำคัญเช่น สายฟาอีฉงเต๋อซึ่งตั้งสถานธรรมแรกในปี พ.ศ. 2521 สายฟาอีหลิงอิ่นในปี พ.ศ. 2523 เป็นต้น นอกจากนี้ยังมีสายเป่ากวงเจี้ยนเต๋อที่ตั้งสถานธรรมเทียนเป่าในปี พ.ศ. 2533
แม้ประชากรไทยส่วนใหญ่จะนับถือศาสนาพุทธ แต่มีพุทธศาสนิกชนชาวไทยจำนวนมากเข้าเป็นสมาชิกลัทธิอนุตตรธรรมเพราะเข้าใจผิดว่าเป็นพุทธศาสนานิกายมหายานรูปแบบหนึ่ง จากข้อมูลของ World I-Kuan Tao Headquarters ที่เผยแพร่ในปี พ.ศ. 2548 ระบุว่าลัทธิอนุตตรธรรมมีสมาชิกราว 1,000,000 คนในประเทศไทย ในจำนวนนี้มีพระราชวงศ์และข้าราชการระดับสูงรวมอยู่ด้วย
ศาสนาชินโต

ศาลเจ้าชินโตในไทยมีสองแห่งคือ สวนสันติภาพชินโตะ และ ศาลเจ้าชินโตศรีราชา
พระราชพิธีพืชมงคลจรดพระนังคัลแรกนาขวัญ
อภินันท์ ประเสริฐวัฒนกุล

| อภินันท์ ประเสริฐวัฒนกุล |
| --- | --- |
เกิด: 6 สิงหาคม พ.ศ. 2521 (46 ปี) กรุงเทพมหานคร ประเทศไทย
คู่สมรส: บุสกร ธรรมาวุธ (2553–ปัจจุบัน)
บุตร: 2 คน
อาชีพ: นักแสดง นายแบบ นักธุรกิจ
ปีที่แสดง: พ.ศ. 2544–ปัจจุบัน
อภินันท์ ประเสริฐวัฒนกุล (เกิด 6 สิงหาคม พ.ศ. 2521) ชื่อเล่น เอ็ม เป็นนักแสดงและนายแบบชาวไทย เข้าประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในละครโทรทัศน์เรื่อง เจ้าสาวมืออาชีพ และโด่งดังในบทพระเอกจากละครเรื่อง วิวาห์พาวุ่น แสดงคู่กับ รามาวดี สิริสุขะ, แตงสากับอาฉี แสดงคู่กับ ศิริลักษณ์ ผ่องโชค และ ใต้ร่มเงารัก แสดงคู่กับ กัญญารัตน์ จิรรัชชกิจ
ประวัติ

อภินันท์ ประเสริฐวัฒนกุล เกิดเมื่อวันที่ 6 สิงหาคม พ.ศ. 2521 มีชื่อเล่นว่า เอ็ม จบการศึกษาระดับปริญญาตรีจากคณะวิทยาศาสตร์ประยุกต์ สาขาเทคโนโลยีอุตสาหกรรมเกษตร (Food Science) สถาบันเทคโนโลยีพระจอมเกล้าพระนครเหนือ  ประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในเรื่อง เจ้าสาวมืออาชีพ และโด่งดังในบทพระเอกในละครเรื่อง วิวาห์พาวุ่น คู่กับ รามาวดี สิริสุขะ, เรื่องแตงสากับอาฉี  คู่กับ ศิริลักษณ์ ผ่องโชค และ ใต้ร่มเงารัก คู่กับ กัญญารัตน์ จิรรัชชกิจ แต่ภายหลังได้ออกจากวงการสองปีเพื่อทำงานเบื้องหลัง  ก่อนจะกลับมาแสดงอีกครั้งและแจ้งเกิดในบทร้ายจากละครหลายเรื่อง  อาทิ เช่น สุดแต่ฟ้ากำหนด, รักนี้หัวใจเราจอง, ลิขิตกามเทพ, เล่ห์ร้อยรัก ฯลฯ ต่อมาได้พลิกบทบาทเป็นคนดีในละครเรื่อง หงส์สะบัดลาย
ปี พ.ศ. 2551 เอ็มได้รับโอกาสให้แสดงละครเทิดพระเกียรติรัชกาลที่ 7 ร่วมกับผู้ทรงคุณวุฒิและศิลปินคนดังมากมาย เรื่อง พระปกเกล้าราชา ก่อนาวาประชาธิปไตย ทางช่อง 5 โดยนำบางตอนของนวนิยายเรื่องสี่แผ่นดิน มาเขียนและแปลงเป็นบทละคร เขาได้รับบทเป็นอ้น ลูกชายคนโตของแม่พลอย แทนอภิสิทธิ์ เวชชาชีวะ ที่ไม่สามารถมาเล่นละครได้
ด้านชีวิตส่วนตัว สมรสกับ บุสกร ธรรมาวุธ เมื่อวันที่ 13 พฤศจิกายน พ.ศ. 2553 ที่จังหวัดตรัง  ปัจจุบันมีบุตรแล้ว เป็นบุตรสาวฝาแฝด 2 คน ชื่อน้องฌานา-น้องฌารีน
อภินันท์เป็นเจ้าของกิจการบริษัทที่ให้คำปรึกษาเรื่องการเดินทางไปเรียนต่อต่างประเทศ ชื่อบริษัท สไมลล์ลี่ เอ็ดดูเคชั่น จำกัด  และยังมีผลงานทางละครออกมาอย่างต่อเนื่อง